Viborger Samler, 1843-09-11
Nyeste Postefterretninger. Frankerig. Hertugen og Hertuginden af Nemours, ere paa deres Rundreise ankomne til St. Brieux, og derfra til Guingamp 4 Cötes du Nord). Messager beretter, at de paa deres Reise have nydt en særdeles god Modtagelse; upartiske Øievidner sige derimod, at Modtagelsen, fra Auctoriteternes Side har været den sædvanlige officielle, fra Befolkningens Side derimod snart kold og ligegyldig, snart varm og venlig; men at den gamle legitimistiske Adel derimod har trukket sig tilbage til sine afsides liggende Slotte; at den skyer Prindsens Nærværelse, og gjør sig en barnagtig Fornøielse af at lade ved sine Tiende opplante hvide Faner paa Træerne i de Alleer, hvorigjennem Prindsen skal kjøre, hvilke Emblemer da stedse nedrives af de af Præfecturet forudsendte Gens darmer. Nogle adelige Familier have imidlertid ved denne Leilighed atter sluttet sig til Julidynastiet; deres Antal er kun lidet; men selv disse Faa ere et smerteligt Tab. for Legitimisternes Dag for Dag aftagende lille Skare At Hertugen af Bordeaux, saaledes som tydske Blade melde, vil foretage sig en Reise til England, for ei at være tilstede ved Hertugen af Angoulemes Dødskamp finder kun liden Tiltro i Paris. J ethvert Tilfælde maatte Prindsen indhente Østerrigs Tilladelse, og at denne Tilladelse kun erholdes, naar Julidynastiet giver sit Samtykke, er vist. J Jnteresse af den europæiske Fred har Østerrig knyttet sit Gjæstevenskab til visse Betingelser, fra hvilke det ikke viger. Hertugen af Angoulemes Død vilde iøvrigt være en stor Ulykke for Hertugen af Bordeaux, da Angouleme siden 1830 er sit Parties Syndebuk, og har maattet lade sig bebyrde med alle sit Parties Feil: en Byrde, som da alene vil falde paa Hertugen af Bordeaux's Skuldre, og som snart vil gjøre ham ligesaaupopulair hos sit Parti som hans Onkel. Den Fraction af Legitimisterne, som ansaae Hertugen af Angouleme, som Ludvig den Nittende, som retmæssig Hersker af Frankerig, har nu i den nyeste Tid sluttet sig til Hertugen af Bordeaux, og enhver Spænding er derfor nu ophørt ved det lille Hof i Gørz. Den Mening er temmelig udbredt, at Dronning Victorias Reise til Frankerig skulde være stridende imod det engelske Riges Constitution, og at hun for at kunne foretage en Reise til Udlandet maa have sit Parlements Samtykke. De ministerielle Journaler sige, at hiint Forbud kun gielder den præsumtive Thronarving og ikke den regjerende Konge eller Dronning af England. Kun maa Dronningen have i sit Følge en ansvarlig Minister. Don Carlos, der nu bevogtes i Bourges med større Strenghed end hidtil, skal have afsendt to af sine Tilhængere til Keiseren af Østerrig og Kongen af Preussen med Skrivelser, hvori Jnfanten beder de to Monarker om – i Jnteresse af det legitimistiske Princip - at antage sig hans Sag, og drive paa en Formæling imellem Dronning Jsabella og hans Søn, Jnfanten af Asturien, De nye Valg ere endte i Staden Mans det nye Municipalraad tæller 14 ministerielle, og 13 Oppositions medlemmer. De ministerielle Blade hovere, og kalde denne usle Majoritet en Seier; men en saadan Majoritet, er et Nederlag, og naar man tager Hensyn til de almindelige Jndtryk og til Tilbagevirkningen af dette Valg paa den tilkommende Regent, et meget betydende Nederlag. Krigsministeren har befalet at omdanne den store Grenelleslette ved Paris's Barrierer til en stor Mønstringsplads. Henimod Slutningen af Octobermaaned vil denne nye Exerceerplads vorde indviet ved en stor Revue, i hvilken alle Tropperne i og omkring Paris skulle deeltage. Manoeuvret skal commanderes af Hertugen af Aumale. Rossini forlader om føie Tid Paris, og har erklæret ikke at ville levere nye Compositioner. Da den bekjendte Tenorist Duprez spurgte ham for nogle Dage siden, hvorfor han Jntet vilde componere for ham, da han dog havde skrevet glimrende Partier for alle berømte Tenorister, sagde Rossini: "Kjære Ven. Jeg er kommen nogle Aar for tidlig, og De nogle Aar for sildig til Verden, og saaledes have vi forfeilet hinanden. Kommer Dronning Victaria til Paris vil der rimeligviis blive afholdt et stort Manocuvre i Hovedstaden. Nationalgarden fra Paris og fra Stadens nærmeste Districter, vil kun fremvise en Hær af 100,000 Md.; hertil kommer endnu Paris's 56,000 Md. stærke Garnison. Et saadant Skue vil Englands Dronning ikke kunne yde i sit Hjem.